text: Puente Pla, Nieves
  P PU 1 Col·laborador/a 80 Visites Bústia de suggeriments
  Puente Pla, Nieves (Barcelona 1932 — Eivissa 2006) ART Pintora autodidacta que es formà artísticament a Eivissa. En la seua obra tractà diversos gèneres, com el retrat, la figura o el nu. Conreà diferents tendències: figurativa, expressionista i abstracta, però destacà pels seus dibuixos a tinta i carbó de pageses eivissenques ressaltats amb línies perfilades. Exposà en diverses ocasions a la sala d´exposicions de "la Caixa", a exposicions col·lectives a Palma, on va viure durant un temps, i a altres ciutats espanyoles. Els darrers temps exposà de manera permanent al restaurant La Masia d´en Sord, que regentava juntament amb el seu espòs. La seua filla Nieves Matas, que signa "Neusetes", ha continuat la tradició pictòrica familiar. [EEiF]